
న్యూఢిల్లీ : సంస్కరణల ఏకీకరణకు సమయం ఆసన్నమైందని నీతీ ఆయోగ్ ఉపాధ్యక్షుడు రాజీవ్ కుమార్ పేర్కొన్నారు. కోరుకున్న ఫలాలు రావడం కోసం 42 నెలల నుంచి మోదీ ప్రభుత్వం అమలు చేస్తున్న జీఎస్టీ, దివాలా కోడ్, బినామీ చట్టం సహా అన్ని సంస్కరణలను ఏకీకృతం చేయాలన్నారు. మానవ వనరుల అభివృద్ధికి విద్య, ఆరోగ్య రంగాలు చాలా కీలకమైనవని, రాబోయే 18 నెలల్లో చేపట్టే కొత్త కార్యక్రమాల ప్రధాన దృష్టి ఈ రంగాలపైనే ఉండాలని తెలిపారు.సరిపడినన్ని ఉద్యోగాలను సృష్టించడంలో మోదీ ప్రభుత్వం విఫలమైందని వస్తున్న విమర్శలపై కుమార్ మాట్లాడుతూ ఉపాధి అవకాశాల్లో చెప్పుకోదగ్గ పెరుగుదల ఉందని చెప్పారు. అయితే ఇదంతా వ్యవస్థీకృత, ఫార్మల్ సెక్టర్లో లేదని తెలిపారు. సేవల రంగంలో ఉద్యోగుల సంఖ్య పెరిగిందన్నారు. ముఖ్యంగా పర్యాటకం, పౌర విమానయానం, రవాణా రంగాల్లో ఉద్యోగాల సృష్టి జరిగిందని చెప్పారు. ఉద్యోగాలు లేవంటూ అతిగా విమర్శిస్తున్నట్లు తెలిపారు.

newdhilly : samskaranala ekikaranaku samayam aasannamaindani neethee aayog upaadhyakshudu rajiv kumar perkonnaru. korukunna phalaalu ravadam kosam 42 nelala nunchi modii prabhutvam amalu chestunna gst, diwala kod, binami chattam sahaa anni samskaranalanu ekikrutam cheyalannaru. manava vanarula abhivruddhiki vidya, aarogya rangaalu chala keelakamainavani, raboye 18 nelallo chepatte kotta kaaryakramaala pradhaana drushti ee rangaalapaine undaalani telipaaru.saripadinanni udyogaalanu srushtinchadamlo modii prabhutvam viphalamaindani vastunna vimarsalapai kumar maatlaadutuu upaadhi avakaasaallo cheppukodagga perugudala undani cheppaaru. ayithe idantaa vyavastheekruta, formal sectorlo ledani telipaaru. sevala rangamlo udyogula sankhya perigindannaaru. mukhyamgaa paryaatakam, poura vimanayanam, rawana rangaallo udyogaala srushti jarigindani cheppaaru. udyogaalu levantu atigaa vimarsistunnatlu telipaaru.